Държавен вестник, бр. 54, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  54
ал. 1, за изгубени, откраднати или унищожени 
документи, с които се удостоверява, че превоз­
ното средство е технически изправно;
5. в контролно-техническия пункт, в който 
лицето по чл. 148, ал. 2 извършва дейността, 
е издаден документ, който удостоверява, че 
пътното превозно средство е технически из­
правно, без то да е представено на преглед за 
проверка на техническата му изправност или 
без да е извършен преглед;
6. при повторно извършени нарушения на 
условията и реда за извършване на периодични 
прегледи за проверка на пътните превозни сред­
ства, определени с този закон или с наредбата 
по чл. 147, ал. 1, извън случаите по т. 5.“
2. В ал. 2 след думите „длъжностно лице“ 
се поставя точка и текстът докрая се заличава.
3. Алинеи 3 и 4 се изменят така:
„(3) В заповедта по ал. 2 се постановява:
1. отнемане на предоставените на лицето 
по чл. 148, ал. 2 документи, с които се удосто­
верява извършването на периодичен преглед;
2. отнемане на индивидуалните печати за 
заверка на документи, с които се удостоверява 
извършването на периодичен преглед, предоста­
вени на техническите специалисти, включени в 
списъка към разрешението, издадено на лицето 
по чл. 148, ал. 2;
3. прекратяване на достъпа на председате­
ля на комисията, извършваща прегледите, до 
информационната система по чл. 147, ал. 8.
(4) Отнемането подлежи на оспорване по 
реда на Административнопроцесуалния ко­
декс. Оспорването не спира изпълнението на 
заповедта.“
§ 17. В чл. 149 се правят следните изменения:
1. В ал. 1 т. 4 се отменя.
2. Алинея 4 се отменя.
§ 18. В чл. 150 след думата „водач“ се по­
ставя запетая и се добавя „освен когато пре­
возното средство е учебно и се управлява от 
кандидат за придобиване на правоспособност 
за управление на моторно превозно средство по 
време на обучението му по реда на наредбата 
по чл. 152, ал. 1, т. 3 и при провеждането на 
изпита за придобиване на правоспособността 
по реда на наредбата по чл. 152, ал. 1, т. 4“.
§ 19. В чл. 150а се правят следните изменения:
1. Алинея 2 се изменя така:
„(2) За определяне правоспособността на 
водачите моторните превозни средства се делят 
на следните категории, различни от тези по 
чл. 149, обозначени с латински букви:
1. категория АМ – мотопеди – двуколесни 
или триколесни превозни средства с конструк­
тивна максимална скорост не по-висока от 
45 km/h, както са определени в чл. 149, ал. 1, 
т. 1, букви „б“ и „г“ (категория L1е и категория 
L2е), с изключение на тези с конструктивна 
максимална скорост, по-малка или равна на 
25 km/h, и леки четириколесни превозни сред­
ства, както са определени в чл. 149, ал. 1, т. 1, 
буква „л“ (категория L6e);
2. категория А1:
а) мотоциклети с работен обем на двигателя 
не повече от 125 cm3, с максимална мощност 
не повече от 11 kW и с отношение мощност/
тегло, което не превишава 0,1 kW/kg;
б) триколесни моторни превозни средства с 
мощност, която не превишава 15 kW;
3. категория А2 – мотоциклети с мощност, 
която не превишава 35 kW, и с отношение 
мощност/тегло, което не превишава 0,2 kW/kg, 
като удвоената реална мощност не е по-голяма 
от нетната мощност на двигателя;
4. категория А – мотоциклети и триколесни 
моторни превозни средства с мощност над 15 kW:
а) мотоциклети – двуколесни превозни 
средства без кош (категория L3e) или с кош 
(категория L4e), с двигател с работен обем 
над 50 cm3, ако е с вътрешно горене, и/или с 
конструктивна максимална скорост, по-висока 
от 45 km/h, както са определени съответно в 
чл. 149, ал. 1, т. 1, букви „е“ и „з“;
б) триколесни моторни средства – превозни 
средства с три симетрично разположени колела 
(категория L5e), с двигател с работен обем на 
цилиндъра над 50 cm3, ако е с вътрешно горене, 
и/или с конструктивна максимална скорост, 
по-висока от 45 km/h, както са определени в 
чл. 149, ал. 1, т. 1, буква „к“;
5. категория В1 – четириколесни превозни 
средства (без тези от категория L6e) с маса 
без товар не повече от 400 kg (категория L7e) 
(550 kg за превозните средства, предназначе­
ни за превоз на товари), в която маса не се 
включва масата на акумулаторните батерии 
на електрическите превозни средства и които 
имат максимална нетна мощност на двигате­
ля не повече от 15 kW, както са определени 
в чл. 149, ал. 1, т. 1, буква „м“; тези превозни 
средства трябва да отговарят на техническите 
изисквания, които се прилагат към триколес­
ни моторни средства от категория L5e, освен 
ако в нормативен акт са предвидени отделни 
технически изисквания за тях;
6. категория В – моторни превозни сред­
ства с допустима максимална маса, която не 
надвишава 3500 kg, проектирани и констру­
ирани за превоз на не повече от 8 пътници 
плюс водача; моторните превозни средства от 
тази категория могат да образуват състав с 
ремарке с допустима максимална маса, коя­
то не надвишава 750 kg; без да се нарушават 
разпоредбите на правилата за одобряване на 
типа за съответните превозни средства, мотор­
ни превозни средства от тази категория могат 
да образуват състав с ремарке с допустима 
максимална маса, надвишаваща 750 kg, при 
условие че допустимата максимална маса на 
състава не надвишава 4250 kg;